text:
Kralendijk – Departamentu di salubridat públiko di gobièrnu di Boneiru awe ta kuminsá fumigashon den e barionan kontra di sangura ku por transmití e malesanan dengue chikungunya i zika.
Anochi ku Luna Yen
Kralendijk - SKAL ta kontinuá ku aktividatnan segun su kalènder kultural. Anochi ku Luna Yen, un inisiativa ku a nase den pasado for di algun siudadano ku gran pashon pa nos idioma papiamentu.
Prome Piedra Pa Un Sentro Di Rekreashon Pa Chinesnan.
Kralendijk – Djarason 26 di òktober a tuma lugá ponementu di promé piedra pa konstrukshon di sentro rekreativo pa chinesnan residensiá aki na Boneiru.
Dia Internashonal Di Diabetis
Kralendijk - Meskos ku tur aña dia 14 di novèmber un biaha mas henter mundu ta selebrá Dia Internashonal di Diabétis.
Prokuradónan General Di Bishita Serka Gezaghebber Edison Rijna
Kralendijk – Djamars 1 di novèmber 2016 Gezaghebber Edison Rijna tabata tin bishita di kortesia di Prokuradó General di Aruba mr. Alexander van Dam, di Kòrsou, Sint Maarten BES mr. Guus Schram i di Hulanda mr. Gerrit van der Burg.
Entrega Di Chapi Di Lucha Awe Djaweps 10 Di November 2016
Kralendijk - Pa konmemorá Lantamentu di Katibu di 10 di novèmber 1834 bou di guia di Martis di Katalina Janga, Gobièrnu di Bonaire pa medio di Sekshon Kultura Arte Literatura (SKAL) for di aña 2003 a introdusí e asina yamá Chapi di Lucha.
Eoz A Organisá Kompetensha Den Luna Di Salú
Kralendijk - Den kuadro di luna di salú kòrdiná pa gobièrnu di Boneiru su departamentu di Salubridat Públiko, EOZ a organisá un kompetensha di pintamentu pa nos muchanan i hóbennan entre 6 i 13 aña di edat. E tema ta “Asina mi ta biba salú pa mi siña bon na skol”.
Obra teatral den kuadro di luna di salú
Kralendijk – Den kuadro di luna di salú, departamentu di Salubridat Públiko huntu ku Fundashon Mariadal, sekshon Kas di Kuido ta presentá un obra teatral “Ta Bruheria ò Alzheimer”?
Bishitá Santiago de Cuba, Kurason di bolero.
KRALENDIJK - Pueblo di Boneiru kompletu ta invitá pa bishitá i apoyá artistanan boneriano durante Festival del Caribe 2017 ku, manera ta konosí, ta dediká na Boneiru. E evento aki ta tuma lugá na Santiago de Cuba, kurason di bolero na yüli otro aña.
Cuba Ta Dediká Hopi Atenshon Na Kultura
Diferente presentashon pa delegashon boneriano
KRALENDIJK – Cuba ta duna hopi atenshon na kultura di e pais. Un delegashon ofisial di Boneiru, enkabesá pa diputado di kultura, Nina den Heyer, a eksperensiá esaki personalmente siman pasá durante un bishita na e siudat Santiago.
Gezaghebber Edison Rijna A Risibi Delegashon Di Hulanda.
Kralendijk – Djamars dia 1 di novèmber 2016 gezaghebber Edison Rijn a risibí bishita di un delegashon di Hulanda.


c: text/html

text:
UbuntuPapiamentoTranslators
Vishon general
Esaki ta e página di e ekipo di tradukshon di 'Ubuntu na Papiamento.
Kon mi por partisipá?
Djòin e ekipo den ubuntu-l10n-pap
Komunikashon
Nos herment prinsipal di komunikashon ta e lista di mail na Launchpad
hermentnan
Lista di término i guía di estilo
Lista di término usa de en tradukshon di Ubuntu
Rosetta
Guíanan i material di ayudo pa e tradukshon
Gruponan semehante
Traha un lista di gruponan semehante na e grupo akí. E semehansa akí tin di aber prinsipalmente ku un proksimidat lingwístiko manera nos por interkambiá informashon, ets.
Ekipo di tradukshon na e Asturianu
CategoryHomepage CategoryLoCoTeams CategoryEnglishTranslation
UbuntuPapiamentoTranslators (last edited 2012-03-17 23:20:58 by elektrolupo)

robotstxt: allowed

filter: keep


text:
E guera entre e “Establishment” (na Hulandes: “De Gevestigde Orde”), hunto cu e clase elite (clase halto den sociedad) di un banda, y e pueblo na otro banda, por ser spera na Aruba tambe na aňa 2017.
E LISTA DI DESEO DI E PUEBLO.
Den parti 1 di e serie aki mi a trece dilanti caba cu e Pueblo Arubano ta desea lo siguiente pa e eleccion na September 2017:
Cu Pais Aruba desde september 2017 tin un gobierno di bon calidad, transparente, honesto, decente y husto;
Cu – siguiendo ehempel di Merca – e miho profesionalnan riba cada tereno ta goberna nos Pais Aruba;
Cu fronteranan ta wordo cera, y ilegalidad ta wordo tratá cu man duro, na beneficio di siguridad riba nos isla;
Cu tur Arubiano tin trabao y pues un entrada;
Cu ta bin un fin na e continuo y tantisimo casonan di fraude y corupcion bao di e gobernantenan y nan cartelnan di partido.
UN PRESUPUESTO BALANCEA (“balanced budget”).
Pa motibo di un maneho desastroso riba tereno financiero desde aña 1986, Pais Aruba tin un deficit cronico riba su cuentanan anual di entre 200- y 400 miyon florin pa aña.
Lo ta algo masha facil pa cambia e deficit anual den un presupuesto balancea pa aña 2018, y crea fondonan door di yega na “overschot”-nan, basta bo elimina fraude, corupcion, biahenan innecesario pa exterior cu estadianan den hotelnan di 5 strea, evita di come den restaurantnan caro, stop di organisa y atende tur clase di conferencianan inecesario, re-organisa e aparato gubernamental sumamente pisa, pa cuminsa e departamento di impuesto y esun di finansas, esta e centralnan nacional di engaño (“bedrog”), estafa, (“oplichterij”), manipulacion (pa logra cierto metanan dudoso).
Esaki lo hustifica un peticion na Hulanda pa refinancia e deuda exterior na e interes desea di 1,5%.
Esaki no ta rekeri ningun arte of magia, tampoco e ta nada dificil; solamente ta necesario bon boluntad na luga di e modus operandi actual di enrikecimento propio y ladronicia.
E META AKI POR SER ALCANSA SIN NINGUN MEDIDA FINANCIERO CONTRA E PUEBLO OF E COMERCIO DI ARUBA!
E profesionalnan berdadero cu lo mester goberna nos pais, tambe lo por pone economia crece, y esaki cu minimalmente 3 pa 4 por ciento pa aña, y e ora ey hasta prosperidad pa UN Y TUR ta wordo crea!
HIDRO-ENERGIA Y VEHICULONAN HIBRIDO
Naturalmente e ciudadano Arubiano no tin ningun interes den parkenan di molina di biento ni den energia di biento.
Nos aire ta limpi, y nos ciudadanonan ta interesá unicamente den tarifanan pagabel di awa y electricidad.
Esaki ta posibel si duna un oportunidad honesto na e energia hidro importa, un proyecto di e partido politico MEP.
Na tur pais of regionnan unda tin energia hidro, e tarifanan ta abao. Wak por ehempel Suecia, Noruega, Suisa, Colombia, Suriname, Panama, Las Vegas, Canada, Niagara Falls, y banda di e cinco Lagonan Grandi na Merca.
Y si nos kier re-emplasa e importacionnan grandi di crudo pasobra no tur ora nos tin bastante dollar pa esey, e ora ey nos mester bin cu metanan concreto pa por cambia pa vehiculonan hibrido y di coriente. Ta tur caminda esaki ta sosode, pues pakico no na Aruba!
Awa y electricidad ta prome necesidadnan vital, cu na prome luga mester ta pagabel, y energia di biento y energia solar ta hopi leu di ofrece esey.
Un Gobierno mester realisa su mes cu e prosperidad grandi di e mundo occidental a haci su entrada hunto cu e revolucion industrial, tempo cu e mashin di vapor a wordo inventa y cu electricidad a bira disponibel!
Y e prosperidad aki e Pueblo NO kier perde pa motibo di e experimentonan costoso riba energia “berde” di Mike Eman!
MANEHO ECONOMICO
E miho economista y mas cualifica den e funcion di minister pa Asuntonan Economico mester percura pa e economia di Aruba crece cu 3 pa 4%.
Tin un cantidad di posibilidadnan cu nos propio yiunan di tera ta menciona den medionan.
Conocimento y vision aparentemente ta disponibel suficientemente riba Aruba, pero nos hendenan no ta haya ningun oportunidad ni bao di un Gobierno berde, ni bao di un Gobierno geel, y esaki pa venganza pasobra nan no ta pertenece na nan cartel di partido.
E lider di e partido PPA, Benny Nisbet, regularmente ta skirbi tocante construccion di barco (shipbuilding) y servicio na barconan (shipservices) na San Nicolas, un Aruba World Trade Center riba waf na Playa, y otronan ta scirbi tocante transformacion di IMSAN den un hospital completo (“full fledge”); haci Caya Betico Croes habitable cu pisonan di vivienda (“flats”) pa haci cu hendenan ta bolbe frecuenta centro di ciudad y duna esaki un bida nobo, hunto cu pacusnan, cafetarianan, restaurantnan y otro actividadnan pa logra e bida nobo aki; acomodacion y instalacion na San Nicolas di e energia hidro, importa for di Colombia; e desaroyo di y e guia pa empresanan mediano y chikito (“Midden- en Kleinbedrijf” – MKB), etc.
Pero atrobe lo siguiente ta keda aplicabel: esaki por ser logra solamente cu ministernan cu conocimento di e material (“Vakministers”), kendenan, mescos cu esaki ta sosode na Merca, ta wordo nombra pasobra nan ta e mihonan.
Tuma como ehempel e nombracionnan di Donald Trump; pa cada funcion e ta nombra e miho profesionalnan riba cada tereno!
Tanten cu Aruba ta sigui nombra como minister cierto rancadornan di voto incompetente y sin preparacion, Aruba lo no logra nunca!
NO cu un gobierno berde, pero tampoco cu un gobierno geel!
LOCUAL E PUEBLO NO KIER:
Ningun hende kier un prome minister cu ta culpa Hulanda di tur cos, y cu pa di tantisimo bes ta ofende prome minister di Hulanda Rutte abiertamente.
Den Amigoe Mike Eman ta skirbi: “Si Aruba kier keda forma parti di Reino, un “pakico” nobo mester ser crea; djey Mike ta continua y ta plantea cu desde cu Jan Peter Balkenende (di partido CDA) a “desaparece”, y Mark Rutte (di partido VVD) a haci su entrada, tur cos a sigui malo pa Aruba; Mike ta bisa tambe di ta spera riba un cambio di gobierno na Hulanda na Maart 2017; den otro palabra, Mike ta bisa cu e ora ey porfin ta di spera cu Rutte ta desaparece!
Esey ta cos di mal gusto, ademas peligroso.
Esey ta un indicacion cu Mike ta menasando cu un independencia total of cu un mancomunidad (“gemenebest”), y esey sigur no ta e deseo di Pueblo di Aruba!
Pueblo di Aruba tampoco tin ningun necesidad di “caranan nobo” manera un Michelle Steenvoorden-Lacle, kende ta kere cu Forza Nobo di Otmar Oduber te Ė solucion politico pa Aruba, y – segun e conocido sistema barata – ta trata na gana voto cu temanan, mesun barata, di campaña, promesanan pa un MAVO/HAVO/VWO na Noord, y otro promesanan relaciona cu supuesto derechonan di homo-sexualnan.
Ki asco! Otro fracaso di un futuro politico.
Ki dia hende ta siña cu algo asina no por, y no mag di sosode!
Hugo Kalkoen


text:
Presentacion di buki 'Cas di biento' di Olga Orman
Biblioteca Nacional Aruba ta invita tur hende pa un presentacion di e buki Cas di Biento di Olga Orman.
Tambe lo tin un presentacion recordando Hubert (Lio) Booi. Hunto cu e presentacionan lo tin canto.
https://www.youtube.com/watch?v=VKjgCtgpeOM
Biblioteca Nacional Aruba cu prome actividad cultural 2015 cu presentacion di un obra literario di Olga Orman y homenahe/tributo na Lio Booi.
Biblioteca Nacional Aruba, Instituto Pedagogico Arubano y gestor cultural Mirto Laclé ta desea di invita pueblo en general pa ta presente dia 15 di januari 2015 pa 7.30 di anochi na Biblioteca Nacional Aruba, Oranjestad pa e prome actividad cultural di aña 2015.
Den cuadro di conmemoración di e di cinco siglo di expulsión di e población autoctono di Aruba pa Hispañola BNA y IPA lo tin un anochi cultural den cual lo presenta e obra literario Cas di Biento skirbi pa Olga Orman y edita pa ‘In de Knipscheer’, Hulanda y tambe lo rindi tributo/homenahe na Huberto Obdulio ‘Lio Booi’ (1919-2014).
Lo ta un anochi multidisciplinario cu presentacion di diferente grupo cu declamación , música, canto y documentario.
Grupo Melange bou di guia di Maybelline Arends-Croes lo deleita publico cu cancionnan compone pa Lio Booi cu música di Maybelline Arends-Croes. Grupo ‘69’ Amor di Kibaima bou di liderazgo di Roy Sneek lo interpreta algun canción di e obra di teatro (musical) skirbi pa Lio Booi. Lo presenta documentario relaciona cu Boneiro y Lio Booi.
Grupo di Dande di Vicente y Nelson Tromp lo t’ey pa ofrece nan dande y desea tur presente un prospero 2015.


text:
ORANJESTAD(AAN): Dialuna Prome Minister Eveline Wever Croes a anuncia cu e comision cu a wordo institui pa trece actividad y bida bek den Caya Betico Croes, a cuminza cu su trabaonan.
Esaki e mandatario a bisa durante e conferencia di prensa semanal di Gobierno.
El a splica cu e comision aki cu ta consisti di diferente minister, ta traha tambe den colaboracion cu ATA.
“E idea ta pa trece bida den Caya Betico Croes y ya caba e reunionnan cu a cuminza tuma lugar”.
“Mi kier bisa enfaticamente si cu esaki naturalmente no ta soluciona e problema di Caya Betico Croes”.
“Esaki ta pa e aña aki ainda nos trece bida y actividad y pa nos mustra comunidad di Aruba con e cambia ta bay cuminza wordo sinti”.
Esaki segun e Prome Minister, kende a sigui bisa cu ora cu aña bolter ta bay trece e cambionan necesario, unda cu e comision lo wordo amplia cu e diferente departamentonan di Gobierno tambe, cu tin mester pa trece e bida bek den Caya.
“E ora ey nos lo atende cu e temanan di si lo habri caya bek of no, lo atende cu e asunto di parkeer meters y si lo bin cu un tipo di dak pa cubri Caya Betico Croes”, segun Wever Croes.
E mandatario a sigui bisa cu como e minister cu ta encarga pa coordina tur esaki, el a apunta Lindy Croes p yuda den esaki.
“Lindy ta un persona conoci pa trece actividadnan den Caya Betico Croes y sigur e ta goza di e confianza di comunidad”.
“El a organiza algun actividad durante di aña, cu a bira hopi exitoso den Caya Betico Croes”, segun Wever Croes.
Durante e conferencia di prensa, Lindy Croes a bisa cu e ta sumamente honra pa a haya e oportunidad aki.
“Pa e evento cu ta bay tin den weekend cu ta bin, di biaha nos a bin cu un plan pa hasi esaki un evento exitoso”.
“Pa Diabierna awor ta bay tin ‘Shopping Night’ den Caya Grandi mescos cu Diasabra, mientras cu Diadomingo Caya Betico Croes ta bay ta habri pa henter comunidad”.
“E ta bay ta dianan pa famianan bin disfruta di Caya Grandi y hasi nan compras di Pasco”.
Esaki segun Croes, kende a sigui bisa cu ta bay tin actividad pa muchanan di tur edad y tambe pa adulto.
El a sigui bisa cu riba 29 y 30 di December lo organiza eventonan den Caya tambe pa celebra fin di aña.


text:
Tin un dicho ta bisa: Morto no ta respetá edat. Un dicho fuerte pero ku ta pone bo reflekshoná, paso ni hóben ni ansiano no sa kuantu tempu mas di bida nan tin. Ta p’esei mes ta importante pa nos regla nos kosnan for di trempan i asina kita e peso aki for di esnan ku ta keda atras, ku ya ta den nan doló i ku hopi kos na nan kabes. Di e manera aki bo por tin garantia tambe, ku maske bo no tei mas bo ta haña un entiero segun bo deseo. Pa nos di El Tributo ta un honor pa por asistí for di aworakí i tambe despues na i despues bo entiero, p’ asina esnan ku bo a bai laga tras, por keda ku un kurason trankil i liber di prekupashon.
Er is iemand overleden… wat nu?
Ora morto kai semper mester yama un dòkter promé, pa e por konstatá morto. Asina esaki sosodé, yama El Tributo: 737 5277.
Famia tin ku haña serka e dòkter 3 karta ku tin ku entregá na e representante di El Tributo ora bin buska e defuntu. Por fabor kita tur prenda i otro propiedat di balor for die e defuntu.
tras, por keda ku un kurason trankil i liber di prekupashon.
Bel me terug
Meer informatie van onze experts? Vul je naam telefoonnummer in. We nemen zo spoedig mogelijk contact met je op.


text:
Enseñansa Basá riba Konsiensia
E meta mas haltu di enseñansa den tur pais ta pa krea siudadanonan ideal – indivíduonan kapas pa kumpli ku nan propio metanan den bida, mientras nan ta alimentá interes di otro i di progreso di hinter komunidat. Enseñansa basá riba konsiensia ta hasi posibel ku kualke skol por logra e ideal aki pa medio di desaroyá sistemátikamente e serebro, i habri e kreatividat i inteligensia latento di su alumnonan.
Pa bo yunan
Skol Maharishi na Lancashire Inglatera despues di 26 aña di resultadonan sobresaliente a logra e status di Skol Liber, esaki ta skolnan supsidiá pa gobièrnu pero liber den maneho i kontenido di kuríkulo.
Maharishi University of Management na Iowa, Merka, ta un sentro di ekselensia di enseñansa superior ya pa mas ku 35 aña. E ta ofrese tambe un kantidat di kurso via internet pa interes personal òf pa diploma.


text:
Recientemente Brazil Juniors a organisa un car wash pa recauda fondo pa nan por cumpra material pa tur e teamnan di futbol. Nos di Brazil Juniors ta masha contento cu e benta di e carchinan pa nos car wash cu sigur lo haci un diferencia grandi den nos pot, pero ainda
Day: June 14, 2017
Na memoria di sra. Aura Croes: “Un dama di beyesa”
E proyecto Poder di Hubentud Edicion 3 a start sali cu hopi entusiasmo
Un proyecto cu ta duna comunidad e oportunidad pa inscribi un hoben cu ta hasi e diferencia sea ta den trabao social, cultural, deportivo, boluntario, mehorando su propio desaroyo of como entrepreneur, den media (comunicacion), den arte y musica. Tanto mayornan, amigonan, maestronan, lidernan y e hobennan di edicionnan Poder di
Cuerpo Policial bishitando scolnan: Conscientisando muchanan riba importancia di medio ambiente
KPMG na Health Care Conference Aruba 2017: Islanan mester inverti sabi y traha hunto
Inverti den prevencion, colaboracion mas estrecho entre e islanan Boneiro, Sint Eustatius, Saba y e islanan-nacion Aruba, Sint Maarten y Corsou y fortificacion di cuido di prome linea, o sea “eerstelijnszorg”. Esakinan tabata e consehonan mas importante di e debate final na e di dos Health Care Conference Aruba cu a
Resultado di diadomingo 11 juni 2017 campeonato 2017 di FLMSA
Diadomingo 11 di juni 2017, bou di auspicio di Federacion Liga Mayor di Softbal Arubano rib’e tereno di Flatstone Ballpark na Piedra Plat tabatin continuacion di e di diescuater campeonato di softbal Liga Mayor pa locual ta trata su di 5 diadomingo. 1º partido: It’s Now or Never v/s Kenro Jewelers Pa
Parlamentario Clarisca Velasquez ta felicita directiva nobo di SPA
Booshi Wever: J’acuse 4 – Persecusion y malversacion ta na ordo di dia den Ministerio di Salud
Recientemente nos a tuma nota cu Alex Schwengle a firma un convenant cu varios stakeholder cu ta trahando riba e tereno di salud. Esaki ta colmos de los colmos di hilaridad, segun Booshi Wever di UPP. “Nos a acusa e Minister aki na 3 ocasion pa asuntonan inapropia den su ministerio
Polisnan di Noord activo den mantene e bario limpi
Finalisando nan 4 añanan di estudio na Academia di Husticia, Agente policial Gislen Richardson, Nikita Ridderstaat, Jeyson Caceres y Luis Carlo a uni forsa pa realisa un proyecto den cuadro di nan estudio tocante di sushedad den naturalesa, specificamente “Grofvuil”. Ta trata aki di sushi manera stoof, frishider, wasmashin, stoel, sofa,


text:
Awe 28 di maart 2017, Parlamento a reuni den un reunion publico pa por aproba un candidato pa forma parti di Contraloria General.
E peticion pa cu esaki ta data desde november 2015 den un carta di Contraloria General dirigi na Parlamento.
No por a yega na otro den e comision encarga cu Asunto Domestico. Na november aña pasa despues di cambio di presidencia a sigui cu e proceso.
A trata e asunto den Comision Central dia 13 di december di aña pasa. No por a yega na un concensus, sinembargo a yega na diferente proposicion y ayera a scoge pa trata e proposicionnan den reunion publico.
E resultado lo ser manda pa Gobernador. Presidente di Parlamento, drs. Mervin Wyatt-Ras a gradici coleganan pa nan cooperacion pa sali for di e impasse y pa sostene e organo halto aki pa sigui haci si trabounan.
Wyatt-Ras tin elogio p’e trabounan aki e.o. e diferente jaarrekeningen cu a ser publica y trata dor di Parlamento.
Di e forma aki Parlamento por keda haci su trabou critico di controla Gobierno. Parlamento ta keda den espera di un otro propuesta di ARA pa nombra otro miembronan p’e organo aki.


text:
Tio Ali ta entretene pa educa!
Na Biblioteca Nacional Aruba un team dinamico ta den pleno organisacion di e di 23 Festival di Buki pa Mucha. Un festival di buki cu participacion di mas cu 50 scol preparatorio, basico y special riba nos isla cu lo ricibi bishita di autor, ilustrador y contador di storia. Biblioteca Nacional Aruba ta organisa e festival aki pa promocion di lesamento y pa involvi mucha activamente den e mundo di buki cu un siman di actividad rond di buki.
E actividadnan ta tuma lugar diferente caminda, tanto na biblioteca como na diferente scol. Tur aña ta scohe un tema central pa e festival y ta presenta un buki como e Regalo di Siman di Buki. Durante e proximo simannan lo informa di tur autor y ilustrador y tur noticia rondo di e Festival di Buki pa Mucha 2015. ‘Ra…ra…ra con por ta? lesa pa bo sa!’ ta e lema di e festival y e tema ta naturalesa, ciencia y tecnologia.
Tio Ali ta sumamente contento y agradecido di por participa un biaha mas den e Festival di buki pa mucha. Muchanan cu a bendicion’e cu hopi cariño, hopi amor y hopi respet. Tio Ali di Corsou ta un personahe bon conoci cerca nos muchanan. Alvin Inecia a lansa e personahe ‘Tio Ali’ 22 aña pasa y ora nan a puntr’e dicon ‘TIO ALI”? El a contesta cu e palabra Tio ta muestra di respet di un mucha pa un mayor. Mescos cu ta e caso cu Tanchi. Pero e motibo principal pa e uso di Tio ta pasobra un Tio ta e persona mas cerca di mama of tata di un mucha. Tio Ali ta sinti’e un berdadero Tio di e muchanan.
Tio Ali ta entretene pa Educa. E ta haci esaki cu cuenta, rima, ritmo, poesia y cantamento. Esaki combina cu movimento den cua e ta siña mucha, hoben y mayor kico ta norma y balor manera Respet, Amor, Comparti, Persevera, Pasenshi, Confiansa, Ayudo, Duna, Compronde.
Alvin Inecia a dicidi cu lo e laga Tio Ali bay biba den exterior pa un tempo. Despues di 22 aña ta importante pa un artista explora horizontenan nobo y haya otro tipo di inspiracion. Aruba ta un di e paisnan unda Alvin Inecia kier pa Tio Ali biba un tempo. Tio Ali kier duna Biblioteca Nacional di Aruba un danki masha special y tur e colaboraornan cu ta laga Tio Ali sinti su mes semper manera un Rey. Danki tambe na tur e coleganan di Aruba cu a ricibi Tio Ali cu brasa y curason habri.
E apertura di Festival di Buki pa Mucha e aña aki ta tuma lugar diabierna dia 30 di october patras di biblioteca na Playa.


text:
Comision Nacional cu ta encarga cu proceso di implementacion di Metanan pa Desaroyo Sostentibel (SDG) di ‘Nacionnan Uni’ ta invita representantenan di sector publico, sector priva y organisacionan no gubernamental pa ‘Aruba Sustainable Action Forum’ cu lo tuma lugar dia 21 di februari, 2017.
E foro ta pa informa y alinia perspectivanan riba e proceso di implementacion di e Metanan pa Desaroyo Sostenibel na Aruba y tambe pa stimula partnership entre e diferente sectornan.
Durante e ‘Aruba Sustainable Action Forum’, Prome Minister Mike Eman ta elabora riba con e vision di Gobierno di Aruba y e Metanan pa Desaroyo Sostenibel ta complementa otro p’asina yega na un sociedad sostenibel y prosperidad comparti.
Representante di United Nations Development Program ta elabora riba con UNDP ta asisti Aruba den e proceso di implementacion.
E Comision Nacional lo presenta e metodo y proceso cu ta wordo uza pa garantisa un implementacion exitoso.
‘Aruba Center of Excellence’ ta presenta nan participacion den captura e conocemento di e proceso di implementcion y comparti esaki cu otro islanan rond mundo.
Tambe expertonan riba e topico di conocemento lo duna un lectura con pa crea partnerships entre e diferente sectornan y tambe con pa captura y comparti conocemento entre e partnernan.
Aruba ‘Sustainable Action Forum’ ta tuma lugar dia 21 di februari, 2017 di 8.30 am te cu 12.00 pm na Crystal Theater.
Pa atende e foro aki por fabor registra via email na sdgaruba@kabinet.aw.


text:
by LocoGamer | Jan 12, 2018 | Top News, XboxSi ainda bo no a hunga Halo 5: Guardians, y bo tin gana di test e, awo ta bo chens paso e ta bay ta completamente gratis e weekend aki te cu 14 di januari, tanten bo ta un Xbox Live Gold member. Bo por download e wega via e Xbox One dashboard, e wega mes lo ta...
by LocoGamer | Dec 14, 2017 | PC, Playstation, Top News, XboxRainbow Six Siege tin un new update obtenibel awe riba PS4, Xbox One, y PC, e update aki lo trece un “much-requested feature” door di subi e wega su server tickrate na 60Hz riba tur platforms. Esaki kiermen cu awo e servers lo refresh e gamestate 60 biaha pa seconde....
by LocoGamer | Nov 8, 2017 | Top News, XboxDurante e anochi di Xbox One X, Microsoft a papia untiki over kico lo ta next pa e compania. Den un interview cu Bloomberg, Xbox boss Phil Spencer a bisa cu porta Microsoft lo launch un streaming service prome cu 2020. Esaki ta loke e la bisa precies:...
by LocoGamer | Nov 8, 2017 | Game Related, Playstation, XboxSony a saca su PlayStation 4 Pro aña pasa y Microsoft a saca nan Xbox One X par di dia pasa. Awo Yves Guillemot, ken ta e CEO di Ubisoft a predica cu e ta kere cu e next major console lo sali despues di un minimum di dos aña. Guillemot a bisa; “As Sony launched...
by LocoGamer | Oct 29, 2017 | PC, Top News, XboxAña pasa Microsoft a sera Lionhead Studios, anan ta esun cu a trece e weganan di Fable y Black & White. Nan tabata trahando riba e next Fable game cu lo a yama Fable Legends, pero despues cu Microrsoft a sera e studio, e wega tambe a wordo cancela. Awo e pregunta...


text:
TOPICO PRINCIPAL
E Fin Ta Cerca?
Dios lo permiti hende sigui goberna y pone e futuro di humanidad na peliger? Esey sigur cu no. Manera nos a mira, Dios lo tuma accion y pone fin na cientos di aña di opresion y miseria. E Creador di hende y Tera kier pa bo sa cu su tempo pa tuma accion ta yegando cerca. Con e ta revela e detaye importante aki na nos?
Wel, imagina bo cu bo kier biaha di un pais pa otro cu auto. Probablemente, prome cu bo bay, bo ta busca informacion tocante e ruta riba Internet, wak mapa y check otro fuentenan. Anto, mientras cu bo ta stuur, bo ta mira borchi- y luganan cu ta duna bo e siguransa cu bo ta casi yega bo destinacion. Mescos cu un mapa, Dios a duna nos su Palabra, Bijbel, y e ta menciona un serie di sucesonan mundial impactante. Y e sucesonan historico ey cu ta tumando luga ta convence nos cu nos ta bibando den e tempo di fin.
Segun Bijbel, lo tin un periodo crucial den historia di humanidad cu lo culmina den e fin. Den e tempo ey, hende rond mundo lo experencia un combinacion nunca bisto di suceso y circunstancia. Laga nos wak algun di e suceso- y circunstancianan aki cu Bijbel ta papia di dje.
1. PROBLEMANAN MUNDIAL E profecia na Mateo capitulo 24 ta menciona sucesonan cu lo tuma luga riba Tera cu ta forma parti di un señal. E señal ey lo mustra cu nos ta bibando den e “conclusion di e era aki” cu lo hiba na “e fin.” (Versiculo 3,14) Algun di e sucesonan aki ta guera, scarsedad di cuminda, temblor den un luga tras di otro, aumento di maldad, falta di amor y tambe astucia di lidernan religioso pa gaña hende. (Versiculo 6-26) Ta berdad cu e cosnan aki tin hopi siglo ta tumando luga, pero segun cu e fin ta acerca, nan tur lo sosode pareu den e mesun periodo di tempo. Ademas di e sucesonan aki, lo tin tambe e siguiente tres profecianan cu lo indica cu e fin ta cerca.
2. ACTITUD DI HENDE Bijbel ta bisa cu den “e ultimo dianan”, esta, e tempo cu lo hiba na e fin, actitud di hende lo bay di malo pa pio. E ta bisa: “Hende lo stima nan mes, stima placa; nan lo ta bromado, arogante, blasfemado, desobediente na mayornan, malagradecido, desleal, sin cariño; nan lo no ta dispuesto pa cera ningun acuerdo; nan lo ta calumniador, sin dominio propio, feroz, sin amor pa loke ta bon, traidor, cabesura, hincha di orguyo, cu ta stima placer en bes di stima Dios.” (2 Timoteo 3:1-4) Ta berdad cu pa hopi tempo caba hende ta falta otro respet, pero ta solamente den “e ultimo dianan” aki nan actitud lo bira asina malo. Pesey mes nos por describi e periodo aki como “temponan critico, dificil pa trata cu ne.” Abo a ripara cu actitud di hende a bira pio?
3. HENDE TA RUINA NOS PLANETA Segun Bijbel, Dios lo “caba cu esnan cu ta caba cu e Tera.” (Revelacion 11:18) Den ki manera hende ta ruinando of cabando cu e Tera aki? Wel, mescos cu nan a haci den tempo di Noe: “Tera tabata corumpi [of, ruina] den bista di Dios y Tera tabata yen di violencia. Anto Dios a tira un bista riba Tera, y mira, e tabata corupto [of, ruina].” Pesey, Dios a bisa di e hendenan malbado di e tempo ey: “Mi ta bay destrui nan.” (Genesis 6:11-13) Bo ta mira cu tur dia tin mas y mas violencia den e mundo aki? Ademas, awe hende tin asina tanto arma disponibel cu nan tin e capacidad di caba cu bida di tur hende. Fuera di esey, hende ta ruinando e Tera na un otro manera tambe. Mal maneho di hende ta pone cu pocopoco nan ta caba cu e aire cu nos ta inhala, e oceannan, y e mata- y bestianan.
Puntra bo mes: Un poco mas cu shen aña pasa, hende tabatin e capacidad pa caba cu nan mes? No, pero awendia si. Hende ta uza e capacidad ey pa acumula armanan potente y pa caba cu e medioambiente. Ademas, ta parce cu hende no por compronde e consecuencianan di avancenan tecnologico ni tene esakinan bou di control. Sinembargo, e futuro di nos planeta no ta den man di hende. Dios ta priminti cu prome cu hende yega asina leu di caba cu bida riba Tera, lo e tuma accion y destrui nan.
4. E TRABOU MUNDIAL DI PREDICA Un otro parti di e profecia na Mateo ta cu un trabou sin precedente lo a tuma luga. Mateo 24:14 ta bisa: “E bon noticia aki di e Reino lo ser predica den henter e Tera habita, como testimonio pa tur nacion, anto e fin lo yega.” E trabou mundial di predica aki lo ta totalmente diferente for di cualkier otro trabou di predica cu mayoria di religion a haci den pasado. Durante e ultimo dianan, un mensahe specifico lo a ser enfatisa, esta, “e bon noticia ... di e Reino.” Abo sa di un grupo religioso cu ta enfatisa e mensahe aki? Y si acaso nan ta predica e mensahe aki, ta un grupo local nan ta of ta “den henter e Tera habita” nan ta plama e mensahe aki “como testimonio pa tur nacion”?
E website www.jw.org ta enfoca riba “e bon noticia ... di e Reino.” E website tin publicacion cu ta splica e mensahe ey den mas cu 700 idioma. Cua otro organisacion ta haci asina tanto esfuerso pa pone enfasis riba e bon noticia di e Reino rond mundo? Hopi tempo prome cu Internet a existi, ya caba testigonan di Jehova tabata bon conoci pa nan esfuersonan di plama e mensahe di e Reino di Dios. For di 1939, e palabranan “Anunciando e Reino di Jehova Dios” ta aparece riba portada di E Toren di Vigilancia. Un buki tocante religion ta comenta cu ta testigonan di Jehova so ta alcansa asina tanto hende cu nan trabou di predica. E obra aki ta enfatisa e bon noticia cu pronto e Reino di Dios lo trece e fin.
UN PERIODO CRUCIAL DEN HISTORIA DI MUNDO
Bo a ripara cu tur e cuater profecianan aki cu Bijbel ta duna como parti di e señal ta tumando luga den nos tempo? Pa un poco mas cu 100 aña caba e revista aki ta informando su lectornan tocante sucesonan mundial pa yuda nan compronde cu e fin ta cerca. Di mes, tin hende cu ainda ta duda den esaki y ta haya cu hende ta exagera. Nan ta kere cu cada persona mester dicidi pa nan mes kico e sucesonan aki ta nifica. Nan ta pretende tambe cu ta pa motibo di e avancenan den medionan di comunicacion, e problemanan mundial ta parce mas grave. Sinembargo, tin mas y mas prueba cu nos ta yegando na final di un periodo crucial den historia di humanidad.
Algun experto ta pensa cu tin cambionan drastico na caminda pa nos planeta. Por ehempel, na 2014, e Science and Security Board di e revista Bulletin of the Atomic Scientists a spierta e Conseho di Siguridad di Nacionnan Uni tocante e peligernan di mas grandi pa humanidad. Nan a bisa: “Despues di analisa tur e peligernan aki, nos a yega na e conclusion cu ainda tin un riesgo grandi cu avancenan riba tereno di tecnologia por causa un catastrofe cu por caba cu henter humanidad.” Hopi hende ta mas convenci cu nunca cu nos ta den un periodo crucial den historia di mundo. Pesey tanto e editornan como e lectornan di e revista aki ta convenci cu e tempo cu nos ta biba aden sin duda ta e ultimo dianan y cu e fin ta cerca. Pero en bes di tin miedo di futuro, bo por ta optimista. Dicon? Pasobra bo tambe lo por sobrevivi e fin.


text:
Riba e dia nobo aki nos ta pone nos mes den e mannan dibino di Dios y cu un curazon humilde y arepenti nos ta reconoce nos faltanan y nos culpanan y ora nos reconoce nos fayonan nos ta entrega nos mes na Dios misericordioso cu ta pordona nos picanan. Awe SeƱor ta pidi nos den su Palabra pa nos por tin un cambio sincero den nos manera di actua, pensa y di biba. ( Mat. 15,1-2, 10-14 ) Solamente ora nos tin e capacidad di reconoce cu nos a faya, nos por ta den e capacidad di reconoce tambe cu nos no por guia otro rumannan, pasobra ainda nos mes ta recuperando di nos faltanan cu nos a comete y cu a aparta nos di e bida di gracia di Dios. E berdad ta haci nos liber, y ta yuda nos kita e scama di nos bista cu e certeza cu Dios ta stima nos como hende pecador pero cu E no ta stima nos picanan. Dios Misericordioso danki cu semper nos por conta cu Bo misericordia, Bo pordon. Danki cu nos por disfruta di e paz y alegria cu Bo ta regala cada un di nos experimentado e amor incondicional y misericordia eterno cu Bo tin pa cada un di nos. Amen.
Orashon di dia 8 augustus 2017
Posted in Orashon di Dia


text:
Net net algun minüt despues di publiká un promé lista di temanan rib’e mesa mi a topa ku un artíkulo ku mi ke agregá na e lista ei. Ester, siguiendo e pista di e kosnan ku nos mester siña fo’i krísis di skalanan – a bisé di un forma asina kla i simpel: Siña kòmbersá. Nan ta trahando den un proyekto masha interesante, esta mimbrea. E proyekto ei ta purba kuminsá konstruí un set básiko di komunikashon pero prinsipalmente, siña kòmbersá. Nos por agregá SemanticScuttle na e set básiko di komunikashon ei, un repositorio/ almasen di linknan ku lo yuda dokumentá i enrikesé e kòmbersashon.
«Siña kòmbersá» recibió 0 desde que se publicó el viernes 22 de marzo de 2013 . Si te ha gustado este post quizá te gusten otros posts escritos por Manuel Ortega.
Deja un comentario
Disculpa, debes iniciar sesión para escribir un comentario.
Si no tienes todavía usuario puedes crear uno, que te servirá para comentar en todos los blogs de la red indiana en la
página de registro de Matríz.


text:
Skirbi pa: Rory Arends
Diabierna 21 di april na e popular y tradicional acontecimento di “Happy Hour” na Djiespie’s Place den Caya Betico Croes, hopi hende a keda indigna y sorpresa pa un anuncio di sr. Etty Toppenberg na fin di anochi cu diabierna awor, dia 28, e acontecimento aki lo no sigui pasobra tal y tal banda musical lo ta tocando rib’e plaza ey.
Tabatin hopi comentario entre e presentenan, hopi di nan hende nan grandi conoci den nos comunidad: pensionado di Gobierno, dokter, abogado, educador, etc.
Hendenan cu ya pa mas di un aña tur siman ta anhela pa diabierna yega pa nan bay pasa un bon rato na Djiepie’s, scuchando y bailando musica di nan gusto, y combersando agradablemente.
Te asina leu, e rasonnan pakico a yega di cancela e acontecimento aki ta pa motibo di luto, malesa, viahe y dianan sagrado manera Bierna Santo.
Averiguando mas leu, nos a bin haya sa cu diabierna awor tin un evento programa na Plaza Niki Habibe, como parti di e conferencia di turismo CATA. Esaki no ta un motibo valido.
Tin Plaza Daniel Leo, tin Plaza Padú Lampe, tin Plaza Turismo. Te hasta por a pensa na hiba e evento pa Carnival Village na San Nicolas. Ta cu bus ta transporta e participantenan toch.
Pakico kibra un tradicion cu pa mas di un aña ta wordo organisa practicamente TUR diabierna y cu ta un evento popular cu hopi bon acogida.
Si ta cueste loke cueste kier a haya e agentenan latino di CATA na Plaza Niki Habibe, anto por a invita nan pa bin pasa un rato agradabel cu pueblo di Aruba na Djiespie’s Place pa nan sinti e sabor local y cu bon musica di un grupo di musico local boluntario. Tin suficiente luga y Djiespie’s por a haya algo extra e anochi ey.
Kibrando un tradicion popular di mas di un aña, ta cierto falta di respet pa un evento di pueblo cu ta wordo atendi pa habitantenan di tur distrito di Aruba. Na Hulandes nan ta bisa “gewoonte maakt wet” y esey bal su respet.
Nos tin entendi cu e organisadornan ta ATA y AHATA, ambos organisacion cu pa casualidad un tempo mi a dirigi. Mi ta spera cu ainda nan por recapacita y laga pueblo cu su evento y sea uni e agentenan latino cu pueblo, of move nan evento pa otro localidad.


text:
Gobierno di Uruguay ta considera cu transsexual naci prome cu 1975 pasobra “nan tabata expulsa nan di famia y di centronan educativo.” Pa garantisa cu nan tin entrada, 1% di contratacion nobo di e organismonan di estado mester ta trans. Romina ta Uruguayo y tin 45 aña. El a nace cu nomber Martín y cu curpa di homber, pero den adolescencia, el a cuminsa sinti su mes muhe. El a cuminsa busca e forma di cambia di sexo, pero unico cos cu el a haya tabata rechaso.
Si e kier a hacie, e unico opcion tabata crusa frontera bay Argentina o Brasil, pero tal opcion tampoco tabata parce socialmente acepta. E tabata sinti condena social tanto riba caya como den busca trabao. Finalmente, el a logra e operacion na Montevideo cinco aña pasa. Manera su persona, tin na Uruguay 157 caso mas di hende transsexual cu ta riba 51 aña. Si inclui tur edad e cifra ta yega na 925. Awor, gobierno Uruguayo a comprende cu den ultimo decadanan, estado a causa “daño” na e ciudadanonan aki y p’esey lo compensa nan economicamente y lo garantisa un cuota pa nan contratacion den puesto di trabao publico, segun informacion di e semanario local Búsqueda.
E director di Promocion Sociocultural di e Ministerio di Desaroyo, Federico Graña, a afirma cu e transsexualnan naci prome cu 1975 “tabata hinca den un situacion den cual mayoritariamente tabata expulsa nan di nan nucleo familiar y e centronan educativo no tabata traha pa nan inclusion completo”.
Ademas entre 1973 y 1985, Uruguay tabata biba bao di un dictadura militar den cual e transsexualnan tabata persigui pa polis y esaki a continua te por lo menos 1989.
E rechaso social a hiba nan na bandona nan cas tempran y, den mayoria di caso, nan a laga nan estudio tambe cu e resultado cu nan entrada ta minimo. Un transsexual mayor di 41 aña ta gana un promedio di 3.700 peso Uruguayo pa luna, como 120 Euro, segun datonan di gobierno.
Graña ta splica cu esey ta pasa pasobra pa e falta di oportunidad laboral “nan unico posibilidad laboral” ta den “comercio sexual” y “ora edad ta aumenta nan ta menos obheto di deseo den e mercado ey y por lo tanto nan entradanan ta baha.”
E solucion cu gobierno a haya ta establece pa ley cu 1% di e contratacionnan nobo di tur organismo di estado metser ta persona trans. Tambe ta fomenta e procesonan di hormonisacion y e operacionnan di cambio di sexo.


text:
Algo pasa di 3’or di diasabra atardi, a manda patruya di Playa na e rotonde di Tanki Leendert, caminda tabatin un auto cu a causa un accidente y purba di bandona e sitio.
Eynan a bin topa cu un Mitsubishi Lancer color shinishi, numera A-25746 y un Toyota Corolla color oro, numera A-65214, y un poco mas panort, un Honda Fit color shinishi, numera A-61385, cu tabata e causante di e accidente. Mesora a bay atende cu e chauffeur di e Honda Fit cu tabata basta bou di influencia di alcohol.
E chauffeur, di nacionalidad Venezolano, a insulta Polis. Pa colmo e auto di dje no tabatin ningun papel na ordo. Polis a confisca e auto y cu transportwagen a hiba e chauffeur pa warda di Shaba. Daño material ta considerabel.


text:
Diasabra mainta tempran, banda di 6’or, a drenta informacion cu lo tabata tin un accidente riba e caminda principal entre rotonde di Tanki Flip y esun di Hato.
Aki un auto lo mester a dal contra di un palo di luz. Polis a bay na e sitio y na e rotonde di Hato, nan ta bin topa cu un Hyundai practicamente nobo para eynan cu e sla na su hood.
Pero e chauffeur mes tabata spoorloos. E daño causa tabata basta bon. Tin cu tene cuenta cu ya for di November tin un ley cu ta na vigor cu durante un accidente, chauffeur of chauffeurnan envolvi den un accidente, no mag bandona sitio te ora cu polis presenta y tuma nota di e detayenan.
Mescos cu tur e otro casonan den pasado, esaki no ta uno particlar. E chauffeur, si e ta e doño di e auto anto, mester bin duna cuenta na polis pa e accidente cu el a comete.
Diasabra mainta tempran, banda di 6’or, a drenta informacion cu lo tabata tin un accidente riba e caminda principal entre rotonde di Tanki Flip y esun di Hato.


text:
BAMAKO, Mali- Un hotel turístico popular entre stranheronan den e capital di Mali, a wordo ataca pa un grupo di hombernan arma, segun e vocero di Ministerio di Siguridad di e pais Africano, Baba Cisse, a bisa.
Segun e vocero ministerial, e atake a tuma luga den e compleho di Le Campement Kangaba, oost di Bamako.
“Forsanan di siguridad ta na e luga. Le Campement Kangaba ta blokia y tin un operacion na caminda”, Cisse a confirma. “E situacion ta bou di control”, el a sigura.
Sin embargo, varios testigo a reporta cu e atacantenan a tuma e guest di e hotelnan como rehen. No tin informacion di victimanan.
Ta trata aki di un posibel atake Yihadista, segun e agencia AFP, citando fuentenan di e gobierno Maliense.
Durante e ultimo añanan, Mali a bin ta combati insurgencia yihadista. Den e parti noord y centro di e pais, ainda tin ocupacion door di combatientenan Islamista.
Na November 2015, al menos 20 persona a muri ora cu un grupo arma a tuma huespednan como tambe e personal di Hotel Radisson Blue di Bamako. E responsabilidad di e ataque ey a wordo asumi door di Al Qaeda di Magreb Islamico (AQMI).
Fuente: www.actualidad.rt.com


text:
Mañan, for di 7’or di anochi y te cu 10’or, na Centro di Bario Brazil, tur musico ta uni pa asina registra oficialmente pa e dos festivalnan musical mas grandi di carnaval, esta Caiso & Soca Monarch y Tumba Festival.
Sigur un tremendo idea, teniendo na cuenta cu e Carnaval aki lo ta uno cortico y cu basicamente tur musico lo participa den ambos festival.
Pabien na e parti organisatorio cu e iniciativa pa haci’e un gran anochi di registracion pa e musiconan.
Asina ta, prepara boso mes pa awenochi nos haya sa ken tur lo ta participando den e festivalnan musical mas grandi di nos temporada di Carnaval.


text:
Un di e aspectonan sumamente importante pa educa nos muchanan riba dj’e, ta e parti di cuido propio y bienestar general. Cu esaki den mente, juff. Mandy Angela y mr. Jefferson Gomez a prepara un dia di carousel cu e topico di salud pa tur e alumnonan di Caiquetio School.
Esaki ta di 3 aña cu nan ta organisando un carousel y cada aña ta cambia e topico, p’asina educa e alumnonan riba diferente area pa nan formacion personal y social.
Durante e diaranson mainta ey, e alumnonan a haya oportunidad pa participa activamente na e charlanan y e actividadnan relaciona cu salud. Nan a haya conocemento riba diferente topico relaciona cu salud y cuido di nan salud.
Rosetna Martinus a habri e mainta, unda el a elabora riba e contenido di nutricion, combina cu movecion y baile. Despues tabatin 6 post:
Post 1: Gregory Williams cu a aplica y haci diferente movecion di grado di dificultad.
Post 2: Cuido di djente, unda cu dr. Guido Wever a duna un presentacion anima y practico tocante cuido di djente y na final e alumnonan a haya pasta y skeiro di djente, cortesia di Martijn Trading.
Post 3: Purba den mi cushina cu Jeffrey La Rosa, unda na un manera masha simpel y facil, e alumnonan a siña traha salada di fruta y un sandwich saludabel.
Post 4: Maritza Ordoñes a presenta e importancia di tene curpa limpi en general, dunando ehempel diario tocante con e curpa ta absorbe bacteria, si no tene e curpa limpi.
Post 5: Jean Kock a duna un lectura tocante BMI, unda cu e alumnonan por a midi nan BMI y asina experiencia con nan BMI ta y haya conseho con pa ahusta nan comemento y movecion.
Post 6: Tabata algun actividad riba stencil, unda cu e alumnonan por reflexiona riba kico tur salud y bienestar general ta enfoca.
Cada un di e personanan cu a traha na e postnan, a yuda pa haci e actividad aki uno exitoso, como tambe e sponsornan: Mercal Trading, PriceSmart, Martijn Trading, Fruteria Virgilio,
Bright Bakery, New Food Center, Calidad Enterprices NV, y Manrique Capriles.
Un palabra di gradicimento ta bay na cada un di nan, cu sigur a aporta pa realisa e carousel di salud, pa e alumnonan di Caiquetio School y a kere den e proyecto aki.


text:
UTRECHT – Mi hendenan, Bon siman! Despues di un siman intenso, llorando pena di mundo henter mi di ta basta! Ta ora di pinta cara color di speranza y sigui bay dilanti!
Kiermen ban saca positivismo di unda no tin y confronta bida.
Pensando riba e edicion di siman pasa, pa esunnan cu no ta corda e tabata tocante tur e desgracia cu tin riba mundo y con tin ora mino por mira sentido na nada. Purbando di saca mi mes di e escuridad cu mi tabata parse di ta cay aden ma bay analysa. Misa boso ta wak mi ta gosa riba Facebook y Instagram y kere cu mi ta na Hulanda ta saca selfie na yen stad na luga di siña. Cual ta mas tanto berdad, pero ataki un poco di locual mi a siña den les.
Ta asina cu tin un theoria cu yama “mean world syndrome”. E Theoria aki a wordo crea pa medio di estudionan haci pa un meneer yama George Gerbner. E theoria aki ta argumenta cu hende cu ta pasa hopi tempo ta wak television ta mas vulnerabel na kere cu mundo ta un luga mas horribel y peligroso di locual den berdad e ta. E “mean world syndrome” ta parti di e “cultivation theory” cual ta studia con e efectonan di wak television a largo plazo ta afecta bida humano. E estudio ta basta bieu si y el a mira hopi critica tempo di su tempo.
E critica mas grandi tabata cu e definicion di violencia di Gerbner tabata uno mucho chikito.
Tumando en cuenta cu tin hopi diferente forma di violencia y no ta tur hende ta reacciona mesun cos. Pero ya, television ta pertence na metodonan di media bieuw y awo den e era digital podise tin otro manera di midi e efectonan di social-media riba hende.
Awo miso ta pensa, porta posibel cu siman pasa ma haya mi mes ta deal cu “mean world syndrome?” aunke mino ta precisamente wak television? Ta posibel cu tanto mira mal noticia di CNN riba Twitter, Facebook, etc a hacimi un poco loco? Tuma tempo pa recarga energia ta importante. Podise, nos por cuminsa cuestiona cu kico nos ta yena nos mente y con esaki ta afecta nos. E no lo ta mal idea pa “detox” un poco y mino kiermen midi kico nos ta come, aunke esey tambe ta hunga un rol. Sino mas bien pasobra dia pa dia nos ta wordo exponi na tanto storia, statusnan, imagennan cu sin cu nos sa nos mente ta drenta over-drive.
y e esaki ta influencia nos actitud y nos manera di percibi cosnan. Desde programanan violento, na canticanan vulgar, na ta rond di hende cu actitudnan pisa. Lo ta bon pa hala nan tur un banda un rato. Bon, ami ta djies bisa. Djies duna un poco unsolicited advice.
Anyways mense, semana santo ta tras di lomba. Mi ta spera tur hende a goza y reflexiona un poco riba nan bida. Nos ser humano ta cosnan raro berdad, nos tur sa cu coneu no ta pone webo pero tog nos ta celebra. Cosnan sin mucho sentido, hopi biaha ta yena nos bida cu alegria pues no ban cuestionanan. Por si acaso bo a lubida, corda cu tur dia ta e prome dia di e resto di bo bida. Y pa esunnan cu mescos cumi, a cabi sali di un terremoto emocional, pinta bo cara color di speransa y sigui dilanti. Manera nan ta bisa Pa’lante es paya! Go get them.


text:
Cumana – Diaranson mainta batayon di polis a bay un cas poco pariba di rotonde di Dadelstraat, caminda un yiu homber a bira loco.
Prome informacionnan a indica cu e yiu homber lo ta arma cu varios cos, entre otro te hasta un arma di candela.
Patruyanan tawata yegando di tur caminda, pa reenforsa e coleganan, mirando cu e señora cu a yama a bay sconde den un camber pa su seguridad.
Na yegada di patruya nan a topa cu e cabayero cu ta un pashent di Paaz, pero no a constata cu e tin arma of algo por el estilo cu ne, solamente un pida palo.
Na e sitio nos a compronde cu un dia prome ya patruya a bin e adres aki, pa e mes un persona aki. Nota a wordo haci di e caso y slachtofferhulp tambe a wordo avisa. Esaki ta ayera.
Famia a avisa polis tambe cu e persona aki lo tin un malesa contagioso y por a wak e agentenan bisti cu latex gloves, pa protehanan mes.
Prome cu nan a transporte a pidi pa ambulance, pa nan controle.
E lo mester wordo interna den Paaz awor. No ta conoci si ta debi na luga den Paaz cu e no ta eyden ainda.
Algun siman atras Paaz tawata completamente yen y no por a tuma niun pashent extra.
Patruya na final a haye ta hiba e yiu Poli, ban spera e lo por haya su tratamentonan adecuado y tambe wordo interna pa siguridad di tur hende.


text:
ORANJESTAD – Sigur algun dia tras di lomba, caminda e amante nan di e deporte di Beach Tennis por a disfruta di...
ORANJESTAD – Ayera a tuma lugar e siguiente weganan di e torneo di Aruba Beach Tennis Open 2016, cu diferente categoria y...
ORANJESTAD – Cu casi 1200 participante, representando 32 pais, ayera a cuminsa riba Eagle Beach Aruba, e prome Aruba Beach Tennis Open....
ORANJESTAD – Beach Tennis Aruba Club ta cla, tur cos ta prepara pa duna inicio na e competencia mas spera pa tur...
ORANJESTAD – Cu un asistencia masal, di tanto local como hungadornan internacional, ayera nochi a tuma lugar e apertura oficial di e Weganan...


text:
Paradera – Diadomingo anochi den careda di 8:30 un chauffeur ta avisa polis, cu e nan a caba di hit and run e y cu e ta tras di e chauffeur.
E auto envolvi tawata un Ford Explorer color preto.
Loke nos a compronde ta cu e auto aki altura di Misa Na Tanki Leendert, lo a pasa dal rasca auto di e victima y sigui bay direccion Paradera.
Loke a no tawata sa cu, e chauffeur cu su auto a sufri e daño a sigui su tras.
Na Paradera e la bay parkeer dilanti un Paradera Foodmart.
Polis a yega y e chauffeur victima di hit and run a mustre e auto. Agentenan a papia cu e chauffeur, pero ta bisanan cu e no sa di niun boksmento. Na mes momento polis ta capta cu e bou influencia y ta detene mes ora.
Unidadnan di trafico tambe a yega na e sitio. Algun rato despues transportwagen a yega y a hiba e chauffeur warda di Santa Cruz.